**Tverrfaglig samhandlingsforum for kirke og helse.**

**Medlemmer:**

**Institusjonsprest Lars Helge Myrset, Diakon Kjersti Hjelmervik Lofthus, Leder palliativt team SUS Torhild Thorstvedt, Prosjektleder Mette Austreim, Sokneprest Sindre Eskedal, Kommunelege Rolf Bergseth, Rådgiver diakoni Asbjørn Finnbakk**

**Oppnevning og rammer:**

Tverrfaglig samhandlingsforum for kirke og helse er opprettet i tilknytning til prosjektet «Eksistensiell/åndelig omsorg for alvorlig syke og døende i kommune­helse­tjenesten».

Samhandlingsforumet er oppnevnt av prosjektets styringsgruppe, som også vedtar forumets mandat. Erfaringer fra samhandlingsforumets arbeid tas inn som en del av prosjektrapporten. I forbindelse med evalueringen av prosjektet vil styringsgruppa og prosjektpartnerne ta stilling til videreføring av samhandlingsforumet.

**Formål:**

* Tverrfaglig samhandlingsforum for kirke og helse skal stimulere til og støtte opp under samhandling mellom kirken og helsetjenesten i bispedømmet, med sikte på at alvorlig syke og døende pasienter og deres pårørende får ivaretatt sine behov for åndelig/eksistensiell omsorg gjennom et integrert, tverrfaglig tilbud.

**Oppgaver:**

* Stimulere til og støtte opp under lokale samhandlingstiltak mellom kirken og helsetjenesten, dele erfaringer og drøfte felles utfordringer.
* Drøfte og legge til rette for felles, tverrfaglige tiltak for kompetanseheving og gjensidig kompetanseutveksling i eksistensiell/åndelig omsorg og lindrende behandling, herunder at:
  + Åndelig/eksistensiell omsorg tas opp som tema i faglig utviklingsarbeid for helsearbeidere som arbeider med palliasjon.
  + Grunnleggende kunnskap om palliasjon tas inn i regionale planer for kirkelig kompetanseutvikling.
  + Eksisterende nettverk brukes til opplæring, for eksempel prostisamlinger for diakoner og prester, nettverkssamlinger for diakoner, nettverkssamlinger for ressurssykepleiere, årlige kontaktmøter mellom kirken og andre tros- og livssynssamfunn.
* Stimulere til gode rutiner slik at sykehusavdelinger og palliative team kommuniserer behov for åndelig/eksistensiell omsorg til kommunene, og motsatt.
* Tilrettelegge avtaler på regionalt nivå mellom kirken og helsevesenet.
* Utarbeide oversikt over kontaktpersoner for ulike tros- og livssynssamfunn i regionen.
* Bidra til nasjonal spredning av erfaringer og kunnskap fra prosjektet og andre lokale og regionale tiltak

**Grunnleggende kunnskap om palliasjon tas inn i regionale planer for kirkelig kompetanseutvikling.**

Forslag til tiltak: Vi ber om tid på prostisamlingene for å sette palliasjon på dagsorden.

Målsetting: Etter denne dagen skal deltakerne ha fått med seg:

1. Kunnskaper om:
   1. Grunnleggende kunnskap om palliasjon.
   2. Hva forstår helsepersonell med åndelig/eksistensiell omsorg?
   3. Hvordan kan prester og diakoner være samarbeidspartnere og ressurspersoner i denne sammenheng?
   4. Nærværskompetanse/den gode samtalen.
   5. Organisering av ressurssykepleiernettverket.
2. Ferdigheter:
   1. Hva gjør vi når helsepersonell ringer og pasient/pårørende ønsker kontakt med prest/diakon?
   2. Hva gjør vi hos pasienten/pårørende i denne situasjonen
3. Holdninger
   1. Være positive til og motiverte for samhandling med helsevesenet.
   2. Være klare for utfordringen dette innebærer